**TIRGUS IZPĒTE**

**“Bezsaimnieka klaiņojošu suņu un kaķu izķeršana Balvu novada administratīvajā teritorijā un to īslaicīga uzturēšana un aprūpe dzīvnieku patversmē”**

**(ID Nr. BNP TI 2025/39)**

1. **Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, [dome@balvi.lv](mailto:dome@balvi.lv) |
| Pasūtītāji, kuru vajadzībām tiek veikta tirgus izpēte | **Balvu apvienības pārvalde**, Reģ.Nr.50900038671,  Bērzpils iela 1A, Balvi, Balvu nov., LV-4501 |
| **Baltinavas apvienības pārvalde**, Reģ.Nr.40900036999,  Kārsavas iela 16, Baltinava, Baltinavas pag., Balvu nov., LV-4594 |
| **Rugāju apvienības pārvalde**, Reģ.Nr.40900037000,  Kurmenes iela 48, Rugāji, Rugāju pag., Balvu nov., LV-4570 |
| **Viļakas apvienības pārvalde**, Reģ.Nr.50900037021,  Abrenes iela 26, Viļaka, Balvu nov., LV-4583 |
| **Balvu novada pašvaldības policija**, Reģ.Nr.40900023388,  Bērzpils iela 1A, Balvi, Balvu nov., LV-4501 |
| Kontaktpersonas saistībā ar tirgus izpētes priekšmetu | Balvu novada Centrālās pārvaldes Iepirkumu nodaļas vadītāja Dace Dzērve, mob.28319507 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Dace Ločmele, mob.26415767,  e-pasts: [dace.locmele@balvi.lv](mailto:dace.locmele@balvi.lv) |
| Pasūtītāja darba laiks | pirmdienās, otrdienās un trešdienās 08.30-17.00;  ceturtdienās 08.30-18.00;  piektdienās 08.30-16.00 |

1. **Tirgus izpētes priekšmets:**
   1. Bezsaimnieka klaiņojošu suņu un kaķu izķeršana Balvu novada administratīvajā teritorijā, un to īslaicīga uzturēšana un aprūpe dzīvnieku patversmē, atbilstoši Tehniskajai specifikācijai (skat. 1.pielikumu).
   2. CPV kods: 85200000-1 (Veterinārie pakalpojumi).
   3. Pretendents nevar iesniegt piedāvājuma variantus.
2. **Piedāvājuma izvēles kritērijs:** prasībām atbilstošs piedāvājums ar zemāko vienas vienības cenu kopsummu.
3. **Līguma darbības termiņš:** līdz maksimāli pieļaujamās summas – 9999,99 EUR – sasniegšanai, bet ne ilgāk kā 60 (sešdesmit) mēneši no līguma noslēgšanas.
4. **Pakalpojuma sniegšanas vieta:** Balvu novada administratīvā teritorija.
5. **Līgumcena:** piedāvājuma cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša līguma izpilde.
6. **Apmaksas nosacījumi:**
   1. Samaksa tiek veikta par katru faktisko pakalpojuma izpildes reizi, 30 (trīsdesmit) dienu laikā pēc atbilstoša strukturēta elektroniska rēķina saņemšanas pasūtītāja, kura vajadzībām tiek veikta tirgus izpēte, e-Adresē:
      1. Balvu apvienības pārvaldei, kurā ietilpst Balvu pilsēta, Balvu pagasts, Bērzkalnes pagasts, Kubulu pagasts, Kupravas pagasts un Vīksnas pagasts: \_DEFAULT@ 50900038671 ;
      2. Baltinavas apvienības pārvaldei, kurā ietilpst Baltinavas pagasts, Briežuciema pagasts, Lazdulejas pagasts, Tilžas pagasts un Vectilžas pagasts: \_DEFAULT@ 40900036999 ;
      3. Rugāju apvienības pārvaldei, kurā ietilpst Rugāju pagasts, Bērzpils pagasts, Lazdukalna pagasts un Krišjāņu pagasts: **\_**DEFAULT@ 40900037000 ;
      4. Viļakas apvienības pārvaldei, kurā ietilpst Viļakas pilsēta, Medņevas pagasts, Susāju pagasts, Šķilbēnu pagasts, Vecumu pagasts un Žīguru pagasts: \_DEFAULT@ 50900037021
   2. Līguma darbības laikā apmaksas kārtība nevar tikt mainīta.
7. **Piedāvājuma derīguma termiņš:** vismaz 30 (trīsdesmit) dienas pēc piedāvājumu iesniegšanas beigu termiņa.
8. **Prasības pretendentam:**
   1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> ;
   2. Pretendents, atbilstoši Veterinārmedicīnas likumam, ir iekļauts LR Pārtikas un veterinārā dienesta (turpmāk – PVD) reģistrā ar darbības veidu –„62. Reģistrētas dzīvnieku turēšanas vietas 62.2. Patversme”. Informācija tiks pārbaudīta PVD tīmekļvietnes sadaļā „Uzņēmumu reģistrs” <https://pakalpojumi.pvd.gov.lv/lv/ipvd/objects> ;
   3. Pretendenta rīcībā ir sertificēts veterinārārsts. Informācija par vererinārmedicīnas prekses sertifikāta spēkā esamību tiks pārbaudīta PVD tīmekļvietnes sadaļas „Citi reģistri” sarakstā „Veterinārmedicīnisko pakalpojumu sniedzēji” <https://registri.pvd.gov.lv/cr> ;
   4. Pretendenta rīcībā ir dzīvnieku ķērājs – fiziska persona, kura ir apmācīta klaiņojošu dzīvnieku ķeršanā un saņēmusi biedrības „Latvijas Veterinārārstu biedrība” izsniegtu dzīvnieku ķērāja apliecību. Informācija par apliecības izsniegšanu tiek pārbaudīta biedrības „Latvijas Veterinārārstu biedrība” tīmekļvietnes sadaļā „Sertifikācija”/ „Saraksts” klaiņojošo dzīvnieku ķērāju sarakstā <https://lvb.lv/klainojoso-dzivnieku-keraju-saraksts/> ;
   5. Piedāvājums jāparaksta paraksttiesīgai personai.
   6. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti SIA „LURSOFT” mājas lapas [www.lursoft.lv](http://www.lursoft.lv) datu bāzes sadaļā „AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.
9. **Iesniedzamie dokumenti:**
   1. Tehniskās specifikācijas veidlapa, kurā ir izdarīta apliecinājuma atzīme, ka pretendents apņemas izpildīt pasūtītāja Tehniskajā specifikācijā noteiktās prasības (skat. 1.pielikumu).
   2. Finanšu/ Tehniskais piedāvājums (skat. 2.pielikumu).
   3. Piedāvājumam pievieno sadarbības līguma ar veterinārmedicīnisko pakalpojumu sniedzēju, kopiju vai veterinārmedicīnisko pakalpojumu sniedzēja apliecinājumu par sadarbību ar pretendentu, kas izsniegts ne agrāk kā 12 (divpadsmit) mēnešus no Instrukcijas 11.1.punktā noteiktās piedāvājumu iesniegšanas dienas.
   4. Piedāvājumam pievieno sadarbības līguma ar dzīvnieku ķērāju, kopiju vai dzīvnieku ķērāja apliecinājumu par sadarbību ar pretendentu, kas izsniegts ne agrāk kā 12 (divpadsmit) mēnešus no Instrukcijas 11.1.punktā noteiktās piedāvājumu iesniegšanas dienas.
   5. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
   6. Ārvalstīs reģistrētām personām:
      1. ja pretendents ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija vai reģistrāciju var apliecināt arī norādot publiski pieejamu reģistru, kur pasūtītājs var pārliecināties par pretendenta reģistrācijas faktu;
      2. ja ārvalstu pretendents vēl nav reģistrēts PVD Uzņēmumu reģistrā – jāiesniedz apliecinājums, ka gadījumā, ja tas tiks atzīts par uzvarētāju, tas reģistrēsies PVD Uzņēmumu reģistrā, atbilstoši pasūtītāja norādītajam darbības veidam.
      3. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

* attiecīgas ārvalstu iestādes izziņa par valdes/ padomes sastāvu;
* pretendenta apliecinājums, ka izziņā norādītā informācija joprojām ir aktuāla.

1. **Piedāvājuma iesniegšanas datums, laiks, vieta, veids:**
   1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **18.06.2025., plkst.10.00**.
   2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.
   3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.
   4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: [dome@balvi.lv](mailto:dome@balvi.lv) , vēstules tēmā norādot: *„Piedāvājums tirgus izpētei ar ID Nr. BNP TI 2025/39”*.
   5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

* pretendenta nosaukumu un adresi;
* pasūtītāja nosaukums un adresi;
* atzīme ar norādi: Tirgus izpētei *„Bezsaimnieka klaiņojošu suņu un kaķu izķeršana Balvu novada administratīvajā teritorijā un to īslaicīga uzturēšana un aprūpe dzīvnieku patversmē”, ID Nr. BNP TI 2025/39. Neatvērt līdz 18.06.2025., plkst.10.00”*.

1. **Tirgus izpētes līgumu slēdz:** Balvu novada pašvaldība.
2. **Papildu informācija:**
   1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
   2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
      1. pagarina piedāvājumu iesniegšanas termiņu;
      2. atkārtoti pagarina piedāvājumu iesniegšanas termiņu un papildus nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
      3. trešo reizi pagarina piedāvājumu iesniegšanas termiņu un papildus ievieto tirgus izpētes publikāciju iepirkumu atbalsta tīmekļvietnē Iepirkumi.lv <https://www.iepirkumi.lv/> .
   3. Pasūtītājam nav pienākums veikt pilnīgi visas 13.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 13.2.punkta apakšpunktos norādītās darbības.
   4. Ja pasūtītājam, secīgi veicot 13.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
   5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
   6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
   7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
   8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.
   9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigta bez rezultāta.
   10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
   11. Par jebkuru informāciju, kas ir konfidenciāla, pretendentam jābūt īpašai norādei.
   12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
3. **Rezultātu paziņošana:**
   1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
   2. ievieto informāciju Balvu novada pašvaldības tīmekļvietnes <http://www.balvi.lv/> sadaļā “Tirgus izpēte” (ja par to sākotnēji ir bijis ievietots paziņojums), norādot vismaz šādu informāciju:

* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;
* līgumcenu bez PVN;
* ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
  1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.

1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija;
2. Finanšu/ Tehniskais piedāvājums

1.pielikums

Tirgus izpētei

“Bezsaimnieka klaiņojošu suņu un kaķu izķeršana

Balvu novada administratīvajā teritorijā un to

īslaicīga uzturēšana un aprūpe dzīvnieku patversmē”

(ID Nr. BNP TI 2025/39)

**TEHNISKĀ SPECIFIKĀCIJA**

**“Bezsaimnieka klaiņojošu suņu un kaķu izķeršana Balvu novada administratīvajā teritorijā un to īslaicīga uzturēšana un aprūpe dzīvnieku patversmē”**

**(ID Nr. BNP TI 2025/39)**

**Skat. datni “1\_pielikums\_Tehniskaa specifikaacija\_Suni\_kaki\_patversme”**

2.pielikums

Tirgus izpētei

“Bezsaimnieka klaiņojošu suņu un kaķu izķeršana

Balvu novada administratīvajā teritorijā un to

īslaicīga uzturēšana un aprūpe dzīvnieku patversmē”

(ID Nr. BNP TI 2025/39)

*[uz uzņēmuma veidlapas]*

**FINANŠU/ TEHNISKAIS PIEDĀVĀJUMS**

**“Bezsaimnieka klaiņojošu suņu un kaķu izķeršana Balvu novada administratīvajā teritorijā un to īslaicīga uzturēšana un aprūpe dzīvnieku patversmē”**

**(ID Nr. BNP TI 2025/39)**

**Skat. datni “2\_pielikums\_Fin\_Teh\_piedavaajums\_Suni\_kaki\_patversme”**